3F fortalte torsdag at der var fem polske ansatte på virksomheden, der ikke havde noget cpr-nummer, som er et krav for at arbejde i en dansk virksomhed. Men det afviser direktøren for Nordic Emballage, Niels Gade, overfor DR Nordjylland. - Det er ikke korrekt. De medarbejdere, der arbejder herude har alle deres arbejdstilladelse i orden og er registreret, siger han. Direktøren har ingen kommentarer til sagen om de to polakker der skulle have fået 60 kroner i timen for overarbejde. Niels Gade har sagt ja til et mæglingsmøde i næste uge med 3F om to ansatte, som angiveligt blev fyret efter de henvendte sig til 3F.

Referat:
Virksomheden tager nu til genmæle og afviser at den har illegal arbejdskraft ansat, som 3F har fortalt i dag.